《题松风馆》
宋代·郑魏珽

一壑萧然万里间，此身落得似云间。
蹁跹野鹤身同逸，来往樵人语不关。
瑶草茂时春淡荡，乱溪交处水潺湲。
偶怀知己携琴去，十里松风未出山。

作者简介：郑魏珽（清康熙《江山县志》卷六作挺），江山（今属浙江）人。宁宗嘉定七年（一二一四）进士。官浙江宣谕使。有《卓斋集》，已佚。事见清同治《江山县志》卷七。